
บทที่ 1
สภาพทั่วไปและข้อมูลพื้นฐาน
1. ด้านกายภาพ
1.1 ที่ตั้งของหมู่บ้านหรือชุมชนหรือตำบล
ที่ตั้ง  ตำบลท่าดีตั้งอยู่บริเวณด้านทิศตะวันตกเฉียงเหนือของอำเภอลานสกา  ห่างจากตัวอำเภอลานสกาไปทางด้านทิศตะวันตกตามถนนสายนครศรีธรรมราช – ฉวาง สายที่  (๔๐๑๕)  ประมาณ  ๓  กิโลเมตร  มีพื้นที่ทั้งหมด  ๒๙,๖๘๗  ไร่  หรือ ๔๗.๕๐  ตารางกิโลเมตร  มีอาณาเขตติดต่อกับอำเภอ  ตำบลใกล้เคียงดังนี้

อาณาเขตติดต่อ
ทิศเหนือ	จด  ตำบลท่างิ้ว  อำเภอเมือง  และอำเภอพรหมคีรี
ทิศใต้		จด  ตำบลขุนทะเล  อำเภอลานสกา
ทิศตะวันออก	จด  ตำบลกำแพงเซา  อำเภอเมือง
ทิศตะวันตก	จด  ตำบลกำโลน  ตำบลเขาแก้ว  อำเภอลานสกา





1.2 ลักษณะภูมิประเทศ
ลักษณะภูมิประเทศของตำบลท่าดี  มีหลายลักษณะคือ  บริเวณตอนกลางของตำบลเป็นที่ราบ  ส่วนทิศเหนือและทิศตะวันออกเฉียงเหนือเป็นภูเขา  ทิศใต้และทิศตะวันตกเป็นที่ราบลุ่ม  มีลักษณะ  ดังนี้
· ที่ภูเขาจากระดับน้ำทะเล  ตั้งแต่  ๓๐๐-๕๐๐ เมตร  มีพื้นที่ประมาณร้อยละ  ๒๘  ของพื้นที่ทั้งตำบล  และส่วนใหญ่จะอยู่บริเวณทางทิศเหนือของหมู่ที่  ๖ , ๗
· ที่ราบสูงจากระดับน้ำทะเล  ตั้งแต่  ๑๐๐-๒๙๙ เมตร  มีพื้นที่ประมาณร้อยละ  ๒๐  ของพื้นที่ทั้งตำบล  ส่วนใหญ่จะอยู่บริเวณถัดจากพื้นที่ที่เป็นภูเขา  ของหมู่ที่ ๖  หมู่ที่  ๓  และหมู่ที่ ๗
· ที่ราบสูงจากระดับน้ำทะเล  ตั้งแต่  ๕๐-๙๙ เมตร  มีพื้นที่ประมาณร้อยละ  ๑๒  ของพื้นที่ทั้งตำบล  ส่วนใหญ่จะอยู่ตอนกลางของตำบล  อยู่ในเขตหมูที่ ๓,๖,๗
· ที่ราบสูงจากระดับน้ำทะเลต่ำกว่า  ๔๙  เมตร  มีพื้นที่ประมาณร้อยละ  ๔๐  ของพื้นที่ทั้งตำบล  กระจายอยู่ทั่วไปทุกหมู่บ้าน  โดยเฉพาะทางทิศใต้สุดของตำบล  ในเขตหมู่ที่ ๔  และทางด้านทิศตะวันออกของหมู่ที่  ๗  และหมู่ที่ ๕  บางส่วน  ตอนกางของตำบลจะมีพื้นที่ในหมู่ที่ ๒ ,๓ บางส่วน

1.3 ลักษณะภูมิอากาศ
จากสถานที่ตั้งของตำบลท่าดี  ทําให้ได้รับอิทธิพลจากลมมรสุมตะวันตกเฉียงใต้ และลมมรสุมตะวันออกเฉียงเหนือ สลับกันดังนี้
 - ลมมรสุมตะวันตกเฉียงใต้ลมนี้มีทิศทางพัดฝ่านมหาสมุทรอินเดียและทะเลอันดามัน เนื่องจากทาง ทิศตะวันตกของลุ่มน้ำย่อยคลองท่าดีเป็นเทือกเขาสูง ทําให้ฝนตกไม่มากนัก อิทธิพลของลมมรสุมตะวันตกเฉียงใต้ จะอยู่ในช่วงประมาณเดือน พฤษภาคม ถึงเดือน ตุลาคม
 - ลมมรสุมตะวันออกเฉียงเหนือ ลมนี้พัดผ่านอ่าวไทย ทําให้เกิดฝนตกชุกในเขตพื้นที่ลุ่มน้ำย่อย     คลองท่าดี เนื่องจากอยู่ในด้านรับลมของเทือกเขา อิทธิพลของลมมรสุมตะวันออกเฉียงเหนือ จะทําให้ฝนตกมากในช่วงประมาณเดือน พฤศจิกายน ถึงเดือน มกราคม สําหรับฤดูกาลในเขตพื้นที่ลุ่มน้ำย่อยคลองท่าดีมี 2 ฤดู
 1. ฤดูร้อน อยู่ระหว่างเดือน กุมภาพันธ์ถึงเดือน เมษายน มีอากาศร้อนตลอดฤดูกาล 
 2. ฤดูฝน แบ่งได้ 2 ช่วง
 		2.1 ตั้งแต่เดือนพฤษภาคม ถึงเดือน ตุลาคม เป็นช่วงที่ได้รับอิทธิพลจากลมมรสุมตะวันตกเฉียงใต้ ช่วงนี้ฝนตกไม่มากนัก
 2.2 ตั้งแต่เดือน พฤศจิกายน ถึงเดือน มกราคม เป็นช่วงที่ได้รับอิทธิพลจากลมมรสุมตะวันออก เฉียงเหนือ ช่วงนี้มีฝนตกชุก






1.4 ลักษณะของดิน
ลักษณะดินในพื้นที่ตำบลท่าดี  ส่วนใหญ่เป็นดินร่วนปนทราย  เนื้อดินมีหลายสี  กล่าวคือ  มี
ทั้งสีน้ำตาล  สีเหลือง  และสีแดง  บางส่วนจะเป็นหินเนื้อหยาบซึ่งสลายตัวและผุพังได้ง่าย

1.5 ลักษณะของแหล่งน้ำ
 แหล่งน้ำคลองท่าดี  ต้นน้ำเกิดจากแหล่งน้ำหลายสาขาในเขตเทือกเขานครศรีธรรมราช โดยเฉพาะที่เขาคีรีวง  เขตตำบลกำโลน อำเภอลานสกา ไหลผ่านอำเภอเมือง ต้นน้ำเรียกว่า คลองท่าดี ผ่านตำบลกำแพงเซา ตำบลมะม่วงสองต้น   ตําบลไชยมนตรี   ตําบลโพธิ์เสด็จ  ตําบลในเมือง   ตําบลปากนคร  อําเภอเมืองนครศรีธรรมราช ไปบรรจบกับคลองหัวตรุด ที่บ้านคลองท่าน ตําบล ปากนคร และลงสู่อ่าวไทยที่บ้านปากนคร    ตําบลปากนคร   อําเภอเมืองนครศรีธรรมราช มีน้ำไหลตลอดทั้งปียกเว้นปีที่เกิดวิกฤตแล้งหนัก

1.6 ลักษณะของไม้และป่าไม้
การใช้ทรัพยากรป่าไม้ และการพึ่งพาป่าไม้
พื้นที่ทำกินของหมู่บ้าน โดยเฉพาะหมู่ที่ 3 และหมู่ที่ 6 บางส่วนจะอยู่ในเขตอุทยานแห่งชาติเขาหลวง ซึ่งส่วนใหญ่ราษฎรใช้ทำกินเพื่อครัวเรือน เพื่อทำสวนผลไม้(สวนสมรม) สวนยางพารา และพืชไร่ซึ่งได้รับการผ่อนผันให้ทำประโยชน์ตามมติ ครม. 30 มิ.ย. 2541 และมีการเก็บหาของป่าบ้าง เช่น น้ำผึ้ง สมุนไพร ซึ่งเก็บได้ในบางฤดูกาล
กิจกรรมอนุรักษ์และจัดการป่า
ป่าที่อยู่ใกล้/ในบริเวณชุมชน เป็นป่าประเภทป่าดงดิบชื้น โดยสถานภาพเป็นป่าสงวนแห่งชาติป่าท่างิ้ว-ขุนน้ำ-เขาธง ซึ่งอยู่ในความรับผิดชอบของกรมป่าไม้ และป่าอนุรักษ์ของอุทยานแห่งชาติเขาหลวง ในความรับผิดชอบของกรมอุทยานแห่งชาติ สัตว์ป่า และพันธุ์พืช ในชุมชนมีกิจกรรมการอนุรักษ์ป่าโดยกลุ่มชมรมอนุรักษ์ป่าต้นน้ำคลองปริกและโครงการส่งเสริมและพัฒนาการมีส่วนร่วมของชุมชนในพื้นที่ป่าอนุรักษ์ (สสอ.)   โดยมีรูปแบบกิจกรรม การเพาะชำกล้าไม้ การสร้างฝายชะลอน้ำ การประชาสัมพันธ์เผยแพร่ความรู้ในการอนุรักษ์ป่าต้นน้ำ ให้ความรู้ชาวบ้านได้รู้จักใช้ทรัพยากรธรรมชาติอย่างคุ้มค่าและประหยัดและให้ชาวบ้านใช้สารอินทรีย์และชีวภาพในการทำการเกษตร






2. ด้านการเมืองการปกครอง
2.1 เขตการปกครอง
การแบ่งเขตการปกครอง
ตำบลท่าดี  แบ่งเขตการปกครองออกเป็น  ๗  หมู่บ้าน  ดังนี้

หมู่ที่ ๑ บ้านไสขิง
		นายศุภชัย		พงค์พรหม		ผู้ใหญ่บ้าน
		นายโสภณ		ลำดับพังค์		สมาชิก อบต.
		นางอารี			บำเพิงรัตน์		สมาชิก อบต.
หมู่ที่  ๒ บ้านศาลาสังกะสี
นายสมยศ		ศิริสมบัติ		กำนันตำบลท่าดี
		นายฉลวย		เชี่ยวชาญ		สมาชิก อบต.
		นางสุภาพร		นาครัตน์		สมาชิก อบต.
หมู่ที่  ๓  บ้านดินดอน	
นายประทีป		ยอดผกา			ผู้ใหญ่บ้าน 
		นางสามารถ		มาศจร			สมาชิก อบต.
		นายชัยวัฒน์		จารุเมฆิน		สมาชิก อบต.	
หมู่ที่  ๔ บ้านมะม่วงทอง	
นายสาโรจน์		ตระบันพฤษ		ผู้ใหญ่บ้าน
		นายเชื่อง		ยอดวิจารณ์		สมาชิก อบต.
		นายทวีศักดิ์		ภพทวี			สมาชิก อบต.
หมู่ที่  ๕  บ้านบนโพธิ์
นายจรินทร์		ขุทรานนท์		ผู้ใหญ่บ้าน
		นายจำนงค์		ปิยะจันทร์		สมาชิก อบต.
		นางสาวศรีประภา	ริวรรณ			สมาชิก อบต.
หมู่ที่  ๖  บ้านเสมา	
นายวินัย  		กำพลวรรณ		ผู้ใหญ่บ้าน
		นายบุญเจือ		ปรีชาชาติ		สมาชิก อบต.
		นายประไพ		ชูช่วย			สมาชิก อบต.


หมู่ที่  ๗  บ้านสันยูง	
นายองอาจ		ยอดประดิษฐ์		ผู้ใหญ่บ้าน
		นายสมศักดิ์		พลวิก			สมาชิก อบต.
		นางจินดา		มีจั่นเพ็ชร์		สมาชิก อบต.
การปกครองส่วนท้องถิ่น และภาวะผู้นำ

	ด้านการบริหารการปกครอง
	องค์การบริหารส่วนตำบลท่าดี   ประกอบด้วยการปกครองท้องที่ 7  หมู่บ้าน มีสมาชิกสภาองค์การบริหารส่วนตำบล 14 คน นายกองค์การบริหารส่วนตำบล 1 คน และรองนายกองค์การบริหารส่วนตำบล 2 คน และเลขานุการนายกองค์การบริหารส่วนตำบล 1 คน ไม่มีความขัดแย้งในการติดต่อประสานงานระหว่างท้องถิ่นกับท้องที่ ซึ่งประชาชนตำบลท่าดีให้ความร่วมมือเป็นอย่างดีและให้ความสำคัญกับประชาชนหมู่บ้าน ประชาคมตำบลและการมีส่วนร่วมของประชาชน
	
1. ประชากร
1.1 ข้อมูลเกี่ยวกับประชากร
ประชากร
	ตำบลท่าดี
	ชาย
	หญิง
	รวม

	หมู่ที่ 1 ไสขิง
หมู่ที่ 2 ศาลาสังกะสี
หมู่ที่ 3 ดินดอน
หมู่ที่ 4 มะม่วงทอง
หมู่ที่ 5 บนโพธิ์
หมู่ที่ 6 เสมา
หมู่ที่ 7 สันยูง
	367
692
640
624
607
481
445
	411
715
661
632
662
553
462
	778
1,407
1,301
1,256
1,269
1,034
907

	รวม
	3,856
	4,096
	7,952










จำนวนครัวเรือน
	ตำบลท่าดี
	บ้านปกติ
	บ้านรื้อถอน
	รวม

	หมู่ที่ 1 ไสขิง
หมู่ที่ 2 ศาลาสังกะสี
หมู่ที่ 3 ดินดอน
หมู่ที่ 4 มะม่วงทอง
 หมู่ที่ 5 บนโพธิ์
หมู่ที่ 6 เสมา
หมู่ที่ 7 สันยูง
	286
542
416
530
452
317
344
	15
9
7
6
4
5
3
	301
551
423
536
546
322
347

	รวม
	2,887
	49
	2,936


                         *ข้อมูล ณ 29  กันยายน  2559   (สำนักบริการทะเบียนกรมปกครอง)

1.2 ช่วงอายุและจำนวนประชากร
จำนวนประชากร  จำแนกตามช่วงอายุ  ปี 2559  ที่อาศัยอยู่ในครัวเรือนตามข้อมูลความจำเป็นพื้นฐาน ระดับตำบล
		มีครัวเรือนทั้งหมด			2,092  ครัวเรือน
จำนวนประชากรที่อาศัยอยู่จริง  ทั้งหมด 	5,735  คน  
เพศชาย					2,723  คน  เพศหญิง  3,012  คน
2. สภาพทางสังคม
    2.1 การศึกษา  ตำบลท่าดี  มีแหล่งการศึกษาในพื้นที่  ดังนี้
- โรงเรียนประถมศึกษา  				จำนวน  ๕  แห่ง
- โรงเรียนมัธยมศึกษา  				จำนวน  ๑  แห่ง
- ที่อ่านหนังสือประจำหมู่บ้าน 			จำนวน  ๗  แห่ง	
- ศูนย์ถ่ายทอดเทคโนโลยีการเกษตรประจำตำบล  	จำนวน  ๑  แห่ง

2.2 สาธารณสุข
ตำบลท่าดี  มีโรงพยาบาลส่งเสริมสุขภาพตำบลจำนวน 2 แห่งประกอบด้วย
· โรงพยาบาลส่งเสริมสุขภาพตำบลบ้านมะม่วงทอง  ตั้งอยู่ในหมู่ที่  4  ต.ท่าดี  และมีหมู่บ้านให้บริการและรับผิดชอบ คือ หมู่ที่ 1,4,7 และ 2 บางส่วน
· โรงพยาบาลส่งเสริมสุขภาพตำบลบนโพธิ์  ตั้งอยู่ในหมูที่  5  ต.ท่าดี  และมีหมู่บ้านให้บริการและรับผิดชอบ  คือ  หมู่ที่  3,5,6 และ 2 บางส่วน
ตำบลท่าดี  มีกองทุนหลักประกันสุขภาพตำบลท่าดี  1  แห่ง คือ กองทุนหลักประกันสุขภาพ
ตำบลท่าดี
		ตำบลท่าดี  มีอัตราการใช้ส้วม   ร้อยละ  100
3. ระบบบริการพื้นฐาน
การไฟฟ้า
	ตำบลท่าดี  ราษฎรในตำบลท่าดีมีใช้บริการไฟฟ้าครบทุกครัวเรือน
การประปา
ตำบลท่าดีมีระบบประปา (บาดาล)  จำนวน  10 ตัว
ระบบประปา  (ผิวดิน)   จำนวน   4  ตัว
โทรศัพท์
    หมายเลขโทรศัพท์ องค์การบริหารส่วนตำบลท่าดี  075-374514
4. ระบบเศรษฐกิจ
การประกอบอาชีพและรายได้  แยกเป็นประเภท  ดังนี้
· ประกอบอาชีพการเกษตร  			ประมาณ  ๓8.51 %
· ประกอบอาชีพค้าขาย   				ประมาณ  ๗.30 %
· รับราชการ/รัฐวิสาหกิจ/บริษัท			ประมาณ  ๕.82 %
· รับจ้าง  						ประมาณ  18.02 %
· ไม่มีอาชีพ					ประมาณ  5.47 %
· นักเรียน  นักศึกษา				ประมาณ  19.89 %
· อื่น ๆ/ไม่ระบุ					ประมาณ  4.99 %
     4.1 การเกษตร
ราษฎรในเขตพื้นที่ตำบลท่าดี  จะประกอบอาชีพทางด้านการเกษตรเป็นส่วนใหญ่  คือ ปลูกยางพาราเป็นอันดับหนึ่งของพื้นที่ทำการเกษตรทั้งตำบล  พื้นที่ปลูกส่วนใหญ่จะอยู่บริเวณที่ราบเชิงเขา  การทำยางแผ่น        ยังขาดการปรับปรุงคุณภาพให้ดีเท่าที่ควร
การทำสวนไม้ผล  ไม้ยืนต้น  ไม้ผลไม้ยืนต้นที่ปลูกมี  ทุเรียน  มังคุด  เงาะ ลางสาด  ลองกอง  มะพร้าว สะตอ  คิดเป็นร้อยละ  ๑๗.๖๔  ของพื้นที่ทำการเกษตร  ลักษณะการปลูกไม้ผลส่วนใหญ่จะเป็นการปลูกรวมในพื้นที่เดียวกัน แต่ปลูกผลไม้หลาย ๆ ชนิด
การปลูกพืชไร่, พืชผัก  พืชไร่พืชผักที่ปลูกมี  ถั่วลิสง  ข้าวโพดหวาน  มันเทศ  แตงกวา  ถั่วฝักยาว และผักกินใบต่าง ๆ การปลูกพืชไร่ พืชผัก  มีการปลูกประมาณร้อยละ  ๐.๙๓% ของพื้นที่ทำการเกษตรทั้งหมด

     4.2 การประมง
ตำบลท่าดี  มีประชากรประกอบอาชีพประมง คิดเป็นร้อยละ 0.03 ของประชากรทั้งหมด

4.3 การปศุสัตว์
ตำบลท่าดี  มีประชากรประกอบอาชีพประมง คิดเป็นร้อยละ 0.07 ของประชากรทั้งหมด

4.4 การบริการ
		หน่วยธุรกิจในเขตองค์การบริหารส่วนตำบลท่าดี
•  ธนาคาร – แห่ง
•  โรงแรม 1 แห่ง
•  ปั๊มน้ำมันและก๊าซ 4 แห่ง
•  โรงสี  2 แห่ง

       4.5 การท่องเที่ยว
แหล่งท่องเที่ยว / จุดดูงาน
ตำบลท่าดี มีแหล่งท่องเที่ยวที่น่าสนใจ ดังนี้
           	•  จุดชมวิวตาหินก้อน หมู่ที่ 3
           	•  แหล่งท่องเที่ยววัดดินดอน หมู่ที่ 3
           	•  จุดชมวิวล้อนนางชี หมู่ที่ 3
      	    	•  จุดชมวิวห้วยซากกวาง หมู่ที่ 6
           	•  จุดชมวิวหูหนานโบราณ หมู่ที่ 3
•  จุดชมวิววังถ้ำ หมู่ที่ 6
           •  จุดชมวิวห้วยครกเบือ หมู่ที่ 6
           •  จุดชมวิวเขาเทวดา หมู่ที่ 6
          	•  พระลากวัดพัทธเสมา หมู่ที่ 6
           •  การแปรรูปผลผลิตทางการเกษตร หมู่ที่ 3
           •  สวนจำปาดะ อายุ 100 ปี หมู่ที่ 6
•  กลุ่มผักกูดบ้านเสมา  หมู่ที่ 6




บทที่ 2
ศูนย์ข้อมูลแหล่งท่องเที่ยวในพื้นที่ตำบลท่าดี

ประวัติพระลากและประเพณี ชักพระทางน้ำ  วัดพัทธเสมา หมู่ 5 ต.ท่าดี
พระลากวัดพัทธเสมา เป็นพระพุทธรูปปางอุ้มบาตร	เนื้อทองคำรมดำ	ความสูงจากฐานถึงยอด 
190 ซ.ม. สร้างขึ้นในสมัยอยุธยาตอนต้นรัชสมัย พระนเรศวรมหาราช	เมื่อครั้งประกาศอิสรภาพจากพม่า	 มีอายุประมาณ  400	กว่าปี ตามตำนานและคำบอกเล่าของคนเฒ่าคนแก่มีอยู่ 2 ตำนาน ยังไม่แน่ชัด บางตำนานเล่าว่าเมื่อเกิดอุทกภัยใหญ่ในเมืองนครศรีธรรมราช ได้มีพระพุทธรูปลอยทวนกระแสน้ำมาในครั้งนั้นจำนวน 5 องค์       2 องค์แรก ได้จมหายไปในน้ำ องค์ที่ 3 ได้ลอยไปติดท่าน้ำวัดหอไตร (ปัจจุบันร้างไปแล้ว) องค์ที่ 4 ลอยน้ำมาติดท่าน้ำวัดสวนหลวง ปัจจุบันประดิษฐานอยู่ที่ วัดสวนหลวงชื่อว่าสมเด็จพระเจ้าลาวทอง องค์สุดท้ายลอยทวนกระแสน้ำมาติดที่วัดพัทธเสมา  ชาวบ้านได้มาพบเห็นด้วยความมหัศจรรย์ยิ่งจึงได้นำมาประดิษฐานไว้ที่วัดพัทธเสมา หมู่ที่ 5 ตำบลท่าดี อำเภอลานสกา จังหวัดนครศรีธรรมราช เป็นพระพุทธรูปศักดิสิทธิ์คู่บ้านคู่เมืองของชาว อำเภอลานสกา	จังหวัดนครศรีธรรมราช	ใครบนบานศาลกล่าวปรารถนาสิ่งหนึ่งสิ่งใดจะได้สมตามความปรารถนา
[image: [image[33].png]]

	ด้วยความศรัทธาของชาวบ้านในพื้นที่ จึงจัดประกอบพิธีสรงน้ำเปลี่ยนเครื่องทรง และสมโภชพระลากครั้งแรก ในวันขึ้น 15 ค่ำ เดือน 6 ครั้งที่ 2 วันขึ้น 15 ค่ำ เดือน 11 ในแรม 1 ค่ำเดือน 11 ชาวบ้านได้มาร่วมในพิธีตักบาตร เทโวโรหณะ มีประชาชนมาร่วมกันมากมาย พิธีเริ่มตั้งแต่เวลา 05.00 น. เช้ามืดของวันแรม 1  ค่ำ เดือน 11 จะได้ยินเสียงกลอง  โพน  ฆ้อง ระฆัง ดังก้องกังวานไปทั้งวัดเป็น สัญญาณบ่งบอกว่าขณะนี้กำลังอัญเชิญพระลาก	ขึ้นไป ประดิษฐานบนนมพระ (นมพระหมายถึงพนมพระ ที่เป็นพาหนะที่ใช้บรรทุกพระลากนิยมทำ 2 แบบคือ ลากพระทางบก เรียกว่านมพระลากพระทางน้ำเรียกว่า “เรือพระ”)

เรือพระเป็นแบบโบราณ จะไม่มีล้อ ไม่มีพวงมาลัย มีแต่พลังศรัทธาของชาวบ้านที่จะนำพาไปสู่จุดหมายปลายทาง เมื่อถึงเทศกาลออกพรรษาการตักบาตร “หน้าล้อนมพระลาก” ของเรือพระที่พระลากประดิษฐ์ฐานอยู่ถือว่าได้บุญกุศลอย่างสูง บรรดาชาวบ้านใกล้ไกลจะมากันคับคั่ง มีงานกันเอิกเกริก จะอัญเชิญพระลากออกมาจากวิหารมาไว้ในอุโบสถหลังเก่าให้ได้กราบไหว้บูชา ทำให้การลากพระของวัดใกล้ๆ ต้องเลื่อนไปลากอีกวันถัดไปเหมือนกับว่าต้องหลีกทางให้ทำนองนั้น  และถ้าไปช้าก็จะเข้าไม่ถึงของการแรกลากเรือพระ คือเมื่อ เรือพระที่พระลากประดิษฐ์ฐานไว้มั่นคงแข็งแรงดีแล้วจะลากระยะสั้นๆ เพื่อเป็นการเอาฤกษ์ก่อน ตรงนี้แหละเขาว่าได้กุศลแรง ชาวบ้านแต่ก่อน และคนแก่ๆในปัจจุบันนี้จะไปกันตั้งแต่ตีสองตีสาม ไปนั่งแลหนังลุงกันก่อน หนังจะเล่นรุ่งเลย จากนั้นจะได้แรกลากพระกันเลย 
     	ลากเสร็จ รอตักบาตรพระสงฆ์ และตักบาตรหน้าล้อ คือตักบาตรใส่บาตรพระลากตักบาตรหน้าล้อยิ่งได้ตักลงไปในบาตรพระลากจะยิ่งกุศลแรง และข้าวที่ผ่อนออกจากบาตรคนเฒ่าคนแก่จะเอาไปให้เด็กๆกิน เขาว่าเด็กจะแข็งแรงไม่เจ็บไม่ไข้ และเอาใส่ถุงไปหว่านในสวนในนา เขาว่าผลผลิตจะสมบูรณ์ ยิ่งใกล้รุ่ง ผู้คนไกลๆ เริ่มทยอยมาสมทบมากขึ้นเรื่อยๆ ทำบุญกับพระลากได้กุศลแรง และการบนพระลากซึ่งจะบนรับลูกหลานทุกคน ส่วนมากจะบน "ใส่โกร่งพระลาก" คือทำบุญหยอดตางค์ลงในโกร่งนั่นเอง
     	คนเฒ่าคนแก่เกือบทุกคนจะห้อยเหรียญพระลากกัน ใครขอซื้อบอกได้คำเดียวว่า "หม้ายข๊ายขนมต้มเต็มเรือพระเลยครับ  ระหว่างรอตักบาตรก็จุดธูปเทียนบูชาพระลาก แก้บนบ้าง บนกันใหม่บ้างรอตักบาตรพระลาก และรับศีล





โบสถ์มหาอุตม์ วัดปะธรรมาราม หมู่ที่ 2
[image: ]

 

	










[image: ]






ผักกูดบ้านเสมา สถานที่ หมู่ที่ 6 ตำบลท่าดี อำเภอลานสกา จังหวัดนครศรีธรรมราช

ต้นผักกูดจัดเป็นเฟริน์ขนาดใหญ่	ที่มีเหง้าตั้งตรงและมีความสูงมากกว่า 1 เมตร ขึ้นไป เหง้าปกคลุมไป
ด้วยใบเกล็ด เกล็ดมีขนาดกว้างประมาณ 1	มิลลิเมตร และยาว ประมาณ 1 เซนติเมตร	เกล็ดมีสีน้ำตาลเข้มถึงสีดำขอบใบเกล็ดหยักเป็นซี่	โดยเฟิร์น ชนิดนี้มักจะขึ้นหนาแน่นตามชายป่าที่มีแดดส่องถึงในบริเวณที่ลุ่มชุ่มน้ำ ตามริมลำธารบริเวณต้นน้ำ หนองบึงชายคลอง	ในที่ที่มีน้ำขังแฉะและมีอากาศเย็น	รวมไปถึง ในพื้นที่เปิดโล่ง	หรือในที่ที่มีร่มเงาบ้าง และจะเจริญเติบโตได้ดีบริเวณที่ชื้นแฉะ  มีความชื้นสูงเติบโตในช่วงฤดูฝน ขยายพันธุ์ด้วยวิธีการใช้เหง้า ใช้สปอร์หรือไหล

บทที่ 3
รายงานผลการดำเนินงาน การวิเคราะห์ศักยภาพและเป้าหมายการท่องเที่ยว

นโยบายการพัฒนาด้านทรัพยากรธรรมชาติและสิ่งแวดล้อม
1. พัฒนาแหล่งทรัพยากรธรรมชาติที่มีอยู่ให้เป็นแหล่งท่องเที่ยว เช่น ปรับปรุงภูมิทัศน์และเส้นทาง
ท่องเที่ยวให้พร้อม ตลอดถึงส่งเสริมการจัดการท่องเที่ยวเชื่อมโยงกับอาชีพการเกษตรในพื้นที่ที่มีศักยภาพตามวิถีชีวิตชุมชน
2. ส่งเสริมการปลูกต้นไม้ทั้งไม้ยืนต้น ไม้ดอก ไม้ประดับ ภายในเขตองค์การบริหารส่วนตำบลท่าดี
3. สร้างจิตสำนึกของประชาชนให้รักและช่วยกันรักษาทรัพยากรธรรมชาติและสิ่งแวดล้อมโดยการให้เข้า
มามีส่วนร่วมในการรับผิดชอบ

แผนการพัฒนาและส่งเสริมการท่องเที่ยว

1. ส่งเสริมการพัฒนาโครงสร้างพื้นฐานที่สนับสนุนการท่องเที่ยวและเร่งรัดการปรับปรุงมาตรฐานในเรื่อง
สิ่งอำนวยความสะดวก ความปลอดภัยและสุขอนามัย
2. พัฒนา บูรณะ และฟื้นฟูแหล่งท่องเที่ยวทางธรรมชาติ ศาสนาและวัฒนธรรมเดิมที่มีอยู่แล้ว ส่งเสริม
การพัฒนาแหล่งท่องเที่ยวใหม่ที่มีศักยภาพสามารถเชื่อมโยงธรรมชาติ ศิลปะวัฒนธรรมและวิถีชีวิตของชุมชน
3. ส่งเสริมกิจกรรมและรูปแบบการท่องเที่ยวเพื่อสร้างคุณค่าและมูลค่าเพิ่มทางการท่องเที่ยว

เป้าหมายการท่องเที่ยวขององค์การบริหารส่วนตำบลท่าดี
1. ร่วมกันสร้างเป้าหมายที่เราต้องการ ต้องการเห็นการท่องเที่ยวของเราเป็นเช่นไร ?
-มีนักท่องเที่ยวเข้ามาเยี่ยมชมแหล่งท่องเที่ยวตามธรรมชาติ
-อยากให้ตำบลท่าดีเป็นแหล่งท่องเที่ยวทางธรรมชาติ แหล่งท่องเที่ยวทางวัฒนธรรมและแหล่งท่องเที่ยวทางการเกษตรอย่างเต็มรูปแบบ
-อยากให้คนในชุมชนมีจิตสำนึกในการอนุรักษ์ดูแลรักษาทรัพยากรธรรมชาติและสิ่งแวดล้อม

มิติด้านสิ่งแวดล้อม
-อยากให้ประชาชนในชุมชนเอื้อเฟื้อเหมือนกันในอดีต
-อยากให้ตำบลท่าดีมีความสะอาด ไม่ทิ้งขยะลงในแม่น้ำลำคลอง

มิติด้านเศรษฐกิจ
-คนในท้องถิ่นมีงานทำ เศรษฐกิจในชุมชนดี
-ชุมชนมีชื่อเสียงเป็นที่รู้จักกันทั่วไป
-ไม่มีปัญหาทางสังคม คนในชุมชนมีความสุข
ปัจจัยและสถานการณ์การเปลี่ยนแปลงที่มีผลต่อการพัฒนา
ผลการวิเคราะห์ปัญหาและความต้องการของประชาชน

	ชื่อปัญหา
	สภาพปัญหา

	1. ปัญหาโครงสร้างพื้นฐาน
1.1 การคมนาคมไม่สะดวก
	
-สภาพถนนทรุดโทรมเนื่องจากภัยธรรมชาติของพื้นที่

	2. ปัญหาด้านแหล่งน้ำ
2.1 ภาชนะเก็บน้ำมีไม่เพียงพอในฤดูแล้ง
	
-เกิดปัญหาเนื่องจากแหล่งน้ำตามธรรมชาติตื้นเขิน

	3. ปัญหาด้านเศรษฐกิจ
3.1 ราคาพืชผลทางการเกษตรตกต่ำเมื่อเทียบกับต้นทุน
3.2 ปัญหาด้านรายได้ไม้เพียงพอต่อการประกอบอาชีพ

3.3 ปัญหาด้านตลาด
3.4 การส่งเสริมอาชีพมักประสบความล้มเหลว


3.5 งบประมาณ บุคลากรเพื่อส่งเสริมการท่องเที่ยว
มีน้อย
	
-ประชาชนเกือบทุกครัวเรือนได้รับปัญหาเกือบทุกปี และถูกพ่อค้าคนกลางเอาเปรียบ
-ประชาชนมีอาชีพด้านเกษตรกรรมร้อยละ 80 ซึ่งมีผลต่อการมีรายได้ ถ้าหากราคาพืชผลตกต่ำทำให้เกิดปัญหาด้านรายได้มากขึ้น
-ตลาดและสถานที่รับซื้อสินค้าส่วนใหญ่อยู่ห่างไกล
-ส่วนใหญ่ประชาชนไม่ค่อยให้ความสนใจในการอบรมเชิงวิชาการ ด้านเทคนิคต่างๆ เพื่อเพิ่มพูนความรู้ในการเพิ่มรายได้และผลผลิต
-รัฐอุดหนุนกองทุนต่างๆ ให้กลุ่มอาชีพและกลุ่มเกษตรกร แต่การปฏิบัติขาดการรับผิดชอบของกลุ่ม

	4. ปัญหาด้านสิ่งแวดล้อม
4.1 การบริการด้านสาธารณูปการมีน้อย

4.2 ประชาชนด้อยโอกาสทางข่าวสารข้อมูล
	
-สิ่งสาธารณูปการ เช่น ตู้โทรศัพท์ สวนสาธารณะ สวนพักผ่อนมีน้อย
-สถานที่ให้ข่าวสารทางราชการมีเพียงร้อยละ 20 ของตำบล ทำให้โอกาสรับรู้ข่าวสารมีน้อย

	5. ปัญหาด้านสาธารณสุข
5.1 ปัญหาโรคระบาด และโรคติดต่อ
	
-อุปกรณ์การป้องกันมีน้อย เช่นเครื่องพ่นหมอกควัน 

	6. ปัญหาด้านทรัพยากรธรรมชาติและสิ่งแวดล้อม
6.1 จิตสำนึก และการให้ความสำคัญทรัพยากรธรรมชาติ
	
-ราษฎรร้อยละ 20 ของตำบลยังขาดจิตสำนึกในการรักษา

	7. ปัญหาด้านการเมือง การบริหาร
7.1 ประชาชนให้ความสำคัญในการมีส่วนร่วมน้อย
7.2 การพัฒนาด้านรายได้ไม่ดีเท่าที่ควร
	
-ประชาชนส่วนใหญ่ไม่ค่อยให้ความสำคัญเกี่ยวกับการดำเนินการ 
-สภาพปัญหาการจัดเก็บประชาชนไม่ค่อยให้ความร่วมมือในการยื่นรายการเสียภาษี เป็นเหตุให้การจัดเก็บและการพัฒนารายได้ไม่มีประสิทธิภาพเท่าที่ควร


ผลการวิเคราะห์ศักยภาพเพื่อประเมินสถานภาพการพัฒนาในปัจจุบันและโอกาสการพัฒนาในอนาคตของ
องค์การบริหารส่วนตำบลท่าดี
	จุดแข็ง
	จุดอ่อน

	-มีการแบ่งส่วนราชการแบะมอบหมายหน้าที่อย่างชัดเจน มีการแบ่งส่วนโครงสร้างหลักออกเป็นข้าราชการการเมืองกับข้าราชการประจำ
-กิจกรรมแต่ละอย่างมีการวางแผนการดำเนินการไว้เป็นอย่างดี ทั้งแผนระยะสั้น ระยะยาว แผนดำเนินงานรวมทั้งแผนปฏิบัติงานแต่ละเรื่อง มีการกำหนดระยะเวลาดำเนินงานสำหรับแต่ละโครงการไว้อย่างชัดเจนและสามารถปฏิบัติได้ตามแผนที่วางไว้
-มีการลดขั้นตอนและระยะเวลาในการให้บริการแก่ประชาชน
-ระบบการติดต่อสื่อสารที่ทันสมัย มีระบบอินเตอร์เน็ตความเร็วสูง
-มีนระบบการบริการจัดเก็บภาษีเคลื่อนที่ให้บริการประชาชนทุกหมู่บ้าน
-มีระบบการให้บริการข้อมูลข่าวสารแก่ประชาชน เพื่อประชาสัมพันธ์องค์กรแก่ประชาชน
-นำหลักเกณฑ์การบริหารกิจการบ้านเมืองที่ดีมาเป็นหลักในการบริหาร
-มีงบประมาณพอสมควรในด้านสนับสนุนการพัฒนาด้านต่างๆ 
-ผู้บริหารมีความมุ่งมั่นตั้งใจทำงานเพื่อพัฒนาองค์กรและประชาชน
-มีบุคลากรเพียงพอในการปฏิบัติงานตามอำนาจหน้าที่
-มีการทำงานเป็นทีมและความสามัคคี
-มีความสามารถดำเนินกิจกรรมที่สอดคล้องกับนโยบายรัฐในส่วนของเชิงรุก
	-บุคลากรบางส่วนที่ได้รับการฝึกอบรมไม่สามารถนำความรู้ที่ได้มาประยุกต์ใช้กับงานได้ ขาดความคิด ริเริ่มในการปฏิบัติงาน






บทที่ 4
แผนส่งเสริมการท่องเที่ยว
แผนส่งเสริมการท่องเที่ยวองค์การบริหารส่วนตำบลท่าดี
ประจำปีงบประมาณ 2560  ตามแผนพัฒนาท้องถิ่นสามปี (พ.ศ. 2560-2562)
ยุทธศาสตร์จังหวัดที่ ๒ การพัฒนาการท่องเที่ยวเชิงอนุรักษ์และวัฒนธรรมระดับมาตรฐานสากลสามารถสร้างรายได้และอาชีพในพื้นที่เพิ่มขึ้น
ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ ๑ การพัฒนาเศรษฐกิจ
๓.ยุทธศาสตร์การพัฒนาเศรษฐกิจ
	๓.๒  แนวทางการส่งเสริมและพัฒนาการท่องเที่ยว
	ที่
	โครงการ/กิจกรรม
	วัตถุประสงค์
	เป้าหมาย
(ผลผลิตของโครงการ)
	งบประมาณและที่ผ่านมา
	ตัวชี้วัด
(KPI)
	ผลที่คาดว่าจะได้รับ
	หน่วยงานที่รับผิดชอบ

	
	
	
	
	2560
(บาท)
	๒๕61
(บาท)
	๒๕๖2
(บาท)
	
	
	

	1
	โครงการปรับปรุงศาลาแปดเหลี่ยมพร้อมปรับภูมิทัศน์  ม. 5
	เพื่อพัฒนาพื้นที่ในเขตตำบลซึ่งเป็นสถานที่พักผ่อนหย่อนใจ และสร้างความประทับใจแก่นักท่องเที่ยวที่เดินทางสัญจรผ่านตำบลท่าดี
	ปรับปรุงศาลาแปดเหลี่ยมพร้อมปรับภูมิทัศน์  ตามแบบของ อบต.ท่าดี
	200,000
	200,000
	200,000
	1  แห่ง
	ตำบลท่าดีเป็นมีสถานที่น่าประทับใจสำหรับนักท่องเที่ยวที่สัญจรผ่านไปมา
	กองช่าง

	2
	โครงการก่อสร้างซุ้มประตู ป้ายเขต และป้ายบอกทางตำบลท่าดี
	เพื่อเป็นการประชาสัมพันธ์การท่องเที่ยวเอก ลักษณ์  และบอกตำแหน่งต่าง ๆ ของตำบลท่าดี
	ก่อสร้างซุ้มประตู ป้ายเขต และป้ายบอกทางจุดต่างๆ ในตำบล  ท่าดี  จำนวน 10  จุด
	-
	300,000
	300,000
	10  จุด
	ได้ประชา
สัมพันธ์การท่องเที่ยวเอกลักษณ์  และบอกตำแหน่งต่าง ๆ 
	กองช่าง

	ที่
	โครงการ/กิจกรรม
	วัตถุประสงค์
	เป้าหมาย
(ผลผลิตของโครงการ)
	งบประมาณและที่ผ่านมา
	ตัวชี้วัด
(KPI)
	ผลที่คาดว่าจะได้รับ
	หน่วยงานที่รับผิดชอบ

	
	
	
	
	2560
(บาท)
	๒๕61
(บาท)
	๒๕๖2
(บาท)
	
	
	

	3
	โครงการปรับภูมิทัศน์สถานที่ท่องเที่ยวในตำบลท่าดี

	เพื่อพัฒนาแหล่งท่องเที่ยว สถาน ที่พักผ่อนหย่อนใจ และสร้างรายได้ให้ประชาชนในพื้นที่
	ปรับปรุงสถานที่ท่องเที่ยวในตำบลท่าดี บริเวณ
· เกาะตานาค
· วัดปะธรรมมาราม
· หน้าเขื่อนเทวดา
· จุดชมวิวสันม่วง
· หนองยาว
· วัดพัทธเสมา
· ฝายกั้นน้ำคลองปริก
· ควนม่วง
· เทวดาหน้าช้าง
· ที่ประดิษฐานรูปเหมือนพ่อท่านคล้ายวาจาสิทธิ
· สถานที่ท่องเที่ยวอื่น ๆ
	๑๐๐,๐๐๐
	๑๐๐,๐๐๐
	๑๐๐,๐๐๐
	11  แห่ง
	ตำบลท่าดีเป็นแหล่งท่องเที่ยว สถานที่พักผ่อนหย่อนใจ และสร้างรายได้ให้ประชาชนในพื้นที่

	กองช่าง

	4
	โครงการก่อสร้างป้ายบอกชื่อถนน  ชื่อบ้านและอื่น ๆ
	เพื่อเป็นการประชาสัมพันธ์ถนน  ชื่อบ้านและอื่น ๆ ของตำบลท่าดี
	ก่อสร้างป้ายบอกชื่อถนน  ชื่อบ้านและอื่น ๆ  จำนวน  30  จุด
	-	
	60,000	
	60,000	
	30 จุด
	มีการประชาสัมพันธ์การท่องเที่ยวเพิ่มขึ้น
	กองช่าง

	5
	ส่งเสริมการท่องเที่ยวเชิงวัฒนธรรมท้องถิ่นและอื่นๆ
	เพื่อประชา สัมพันธ์การท่องเที่ยวเชิงวัฒนธรรมและของดีอื่น ๆ ในตำบลท่าดี
	สนับสนุนกิจกรรมส่งเสริมการท่อง เที่ยวเชิงวัฒนธรรมท้องถิ่นและอื่นๆ
	-
	50,000
	50,000
	1  ครั้ง/ปี
	วัฒนธรรมท้องถิ่นได้รับการสืบทอด และประชา สัมพันธ์
	สำนักปลัด


  กิจกรรมน่าสนใจด้านการท่องเที่ยวในพื้นที่ตำบลท่าดี
	กิจกรรม
	ระยะเวลา
	สถานที่ดำเนินการ
	หมายเหตุ

	กิจกรรมงานประเพณีลากพระวัดพัทธเสมา
	ตุลาคม
	วัดพัทธเสมา
	

	ท่องเที่ยวอนุสรณ์โบสถ์มหาอุตม์ วัดปะธรรมาราม 
	ตลอดทั้งปี
	อนุสรณ์โบสถ์มหาอุตม์ วัดปะธรรมาราม
	

	ท่องเที่ยวอนุสรณ์เทวดาหน้าช้าง
	ตลอดทั้งปี
	อนุสรณ์เทวดาหน้าช้าง
	

	ส่งเสริมท่องเที่ยววิถีการเกษตร/จำหน่ายผลิตผลทางการเกษตร
	ตลอดทั้งปี
	กลุ่มผักกูด
	

	กิจกรรมงานประเพณีสงกรานต์
	เมษายน
	ตำบลท่าดี
	

	กิจกรรมงานประเพณีลอยกระทง
	ธันวาคม
	ตำบลท่าดี
	

	จุดชมวิวเขื่อนเทวดา
	ตลอดทั้งปี
	จุดชมวิวเขื่อนเทวดา
	

	จุดชมวิวหูหนานโบราณ
	ตลอดทั้งปี
	จุดชมวิวหูหนานโบราณ
	

	จุดชมวิวห้วยครกเบือ
	ตลอดทั้งปี
	จุดชมวิวห้วยครกเบือ
	

	จุดชมวิวตาหินก้อน
	ตลอดทั้งปี
	จุดชมวิวตาหินก้อน
	



	การจัดทำแผนปฏิบัติการเพื่อส่งเสริมการท่องเที่ยวในพื้นที่ตำบลท่าดีและร่วมเป็นเครือข่ายในการบริการนักท่องเที่ยว เสริมสร้างภาพลักษณ์การเป็นเจ้าบ้านที่ดี โดยเฉพาะอย่างยิ่งการทำให้จำนวนนักท่องเที่ยวเพิ่มขึ้น ตลอดจนประชาชนมีรายได้เพิ่มมากขึ้น ซึ่งตำบลท่าดีถือเป็นเมืองเกษตรกรรม มีแหล่งท่องเที่ยวเชิงเกษตร เชิงวัฒนธรรมที่มีคุณภาพ ทำให้ตำบลท่าดีสามารถต่อยอดไปสู่การพัฒนาการท่องเที่ยวที่ยั่งยืน และเชื่อมั่นว่าพลังแห่งความร่วมมือของทุกภาคส่วนจะนำไปสู่การเปลี่ยนแปลงไปในทางที่ดี ที่สามารถทำให้ตำบลท่าดีมีการพัฒนาด้านการท่องเที่ยวให้เป็นไปอย่างต่อเนื่องและยั่งยืน

